वन रैंक-वन पेंशन की मांग पर चार दिन से अनशन
अनशन पर बैठे भूतपूर्व सैनिक।
सुनवाई होने तक जारी रहेगा अनिश्चितकालीन आमरण अनशन
भास्कर संवाददाता | मुरैना
वन रैंक-वन पेंशन की मांग को लेकर भूतपूर्व सैनिकों द्वारा कलेक्टोरेट गेट पर आमरण अनशन किया जा रहा है। चार दिन से अनिश्चितकालीन अनशन पर बैठे सैनिकों की सुनवाई अभी तक नहीं हो सकी है। भीषण सर्दी में दिन-रात कलेक्टोरेट गेट पर बैठे भूतपूर्व सैनिकों से कोई प्रशासनिक अधिकारी बात करने तक नहीं पहुंचा है।
अखिल भारतीय भूतपूर्व सैनिक संघ के बैनरतले किए जा रहे अनशन के जरिए मांग की जा रही है। एक रैंक के सभी सैनिकों को रिटायरमेंट के बाद एक जैसी ही पेंशन दी जाएगी। इसके अलावा कुछ अन्य मांग भी भूतपूर्व सैनिक कर रहे हैं। जिनमें भूतपूर्व सैनिकों का शोषण रुकवाना। उनका कहना है कि रिटायर्ड सैनिकों को डीएसआर के अनुसार वेतनमान पर नौकरी पर रखा जाए, जिला सैनिक कल्याण कार्यालय द्वारा भेजे जाने वालों द्वारा का प्रशासनिक अधिकारियों द्वारा समय पर जबाव दिया जाए, सभी भूतपूर्व सैनिकों के गन लाइसेंस रिन्युअल हों, नगरनिगम जिला समितियों में भूतपूर्व सैनिकों का प्रतिनिधित्व होना चाहिए, संघ की तिमाही बैठक में कलेक्टर की मौजूदगी हो, शहीद हुए सैनिकों के परिजन के लिए कालोनी का बनवाई जाए, सेना में भर्ती होने वाले युवाओं के लिए प्रशिक्षण की व्यवस्था की जाए, सीएसडी केंटीन के लिए भूमि आवंटित की जाए। भूतपूर्व सैनिकों का कहना है कि उनकी मांग पूरी नहीं होंगी तब तक अनशन जारी रहेगा। अनशन पर बैठने वालों में जगदीश सिंह परमार, शत्रुघन सिंह, जयवीर सिंह, भगवान दास शर्मा, रन सिंह सिकरवार, मुरारीलाल, महेन्द्र सिंह, जय सिंह, लोकेंद्र सिंह, रविन्द्र सिंह, केशव सिंह सिकरवार, राजवीर सिंह, उत्तम सिंह, सुखपाल सिंह सिकरवार, राम लोचन सिंह सिकरवार, द्वारिका प्रसाद शर्मा, डरू सिंह सिकरवार शामिल हैं।
अलाव की व्यवस्था नहीं
भूतपूर्व सैनिकों द्वारा कलेक्टोरेट पर चार दिन से अनशन किया जा रहा है। लेकिन अधिकारियों ने उनकी सुनवाई तो दूर की बात भीषण सर्दी में अनशन कर रहे भूतपूर्व सैनिकों के लिए प्रशासनिक व नगरनिगम अधिकारी अलाव तक की व्यवस्था नहीं कर सके हैं। इस कारण उन्हें सर्दी में ठिठुरते देखा जा सकता है।
bho_Deva hin_Deva hin_Deva bho_Deva hin_Deva hin_Deva awa_Deva hin_Deva